ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ทาไม้ป้องกันกําจัดปลวกและแมลงทําลายไม้

และป้องกันเชื้อรา (ในกรณีที่มีสารป้องกันเชื้อรา)

-------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศของ ผลิตภัณฑ์ทาไม้ป้องกันกําจัดปลวกและแมลงทําลายไม้และป้องกันเชื้อรา (ในกรณีที่มีสารป้องกันเชื้อรา ต้องปฏิบัติตาม ข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดง สาระสําคัญดังต่อไปนี้

          (1) ประโยชน์                    ป้องกันการผุกร่อนของไม้อันเนื่องมาจากปลวก มอด แมลงอื่นที่ทําลายไม้ และเชื้อรา (ในกรณีที่มีสารป้องกันเชื้อรา) 

          (2) วิธีใช้                          ควรใช้โดยผู้มีความชํานาญ ก่อนใช้ควรสวมถุงมือและหน้ากากผสมวัตถุอันตราย ชื่อผลิตภัณฑ์ กับ (ตัวทําละลาย) ในอัตราส่วน.......มิลลิลิตร ต่อ..............ลิตร ทาบนผิวไม้ให้ชุ่มด้วยแปรงทาสี หรือใช้ผ้าผูกปลายไม้ทา หรือพ่นด้วยเครื่องพ่น ทิ้งไว้ให้แห้งแล้วอาจทาสีทับ อีกครั้ง

          (3) วิธีเก็บรักษา               เก็บในที่มิดชิด ให้ห่างจากเด็ก อาหาร สัตว์เลี้ยง เปลวไฟ หรือความร้อน

          (4) คําเตือน                     1. ห้ามรับประทาน

                                                  2.ห้ามใช้วัตถุอันตราย/ชื่อผลิตภัณฑ์นี้กับพืชทุกชนิด

                                                  3. ขณะใช้ต้องอยู่เหนือลม ระวังอย่าให้วัตถุอันตราย/ชื่อผลิตภัณฑ์ เข้าปาก ตา จมูก หรือถูกผิวหนังและเสื้อผ้า

                                                  4. ต้องล้างมือและหน้าให้สะอาดก่อนรับประทานอาหาร ดื่มน้ํา หรือสูบบุหรี่

                                                  5. เมื่อเสร็จจากการใช้วัตถุอันตราย ชื่อผลิตภัณฑ์แล้วควรรีบล้างมือ ล้างหน้า อาบน้ํา สระผม เปลี่ยนเสื้อผ้า และซักชุดที่สวมทํางานให้สะอาด

                                                  6. ภาชนะบรรจุเมื่อใช้หมดแล้ว ให้ทิ้งหรือทําลาย

                                                  7. ห้ามล้างภาชนะบรรจุ อุปกรณ์ผสม หรืออุปกรณ์ในการทา หรือทิ้งวัตถุอันตราย ชื่อผลิตภัณฑ์ ลงในแม่น้ํา ย คลอง แหล่งน้ํา สาธารณะ

          (5) วิธีแก้พิษเบื้องต้น

                                                  1. หากถูกผิวหนัง ให้ล้างออกด้วยน้ําจํานวนมาก ๆ ถ้าเปื้อนเสื้อผ้าให้รีบถอดออกแล้วเปลี่ยนใหม่ทันที

                                                  2. หากสูดดม ให้นําผู้ป่วยออกจากบริเวณที่ใช้วัตถุอันตราย ชื่อผลิตภัณฑ์

                                                  3. หากเข้าตา ให้รีบล้างด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

                                                  4. หากกลืนกินวัตถุอันตราย ชื่อผลิตภัณฑ์ ห้ามทําให้อาเจียนให้รีบนําส่งแพทย์ พร้อมภาชนะบรรจุ ฉลาก หรือใบแทรกวัตถุอันตราย ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักรหรือส่งออกไปนอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 เดือนกรกฎาคม พ.ศ. 2538

 

บรรเทา อื้อกูล

(นายบรรเทา อื้อกุล)

เลขาธิการคณะกรรมการอาหารและยา